Kārlis Gilgs

Karls Gilgs (;  Novi Jičīnas apriņķis —  Kolbermūra) bija Čehoslovākijas un Vācijas starptautiskais meistars šahā (1953).

 Biogrāfija 
Pēc izcelsmes bijis Sudetu vācietis, bet pēc profesijas — skolotājs. Šahu iemācījies spēlēt četru gadu vecumā. Pēc Pirmā pasaules kara aktīvi iesaistījies šaha dzīvē jaunizveidotajā Čehoslovākijas republikā. Daudzu starptautisko šaha turnīru dalībnieks. Lai gan Gilga rezultāti turnīros bija viduvēji, tomēr viņš bija viens no retajiem tā laika šahistiem, kas sasniedza pozitīvu savstarpējo rezultātu pret toreizējo Pasaules šaha čempionu Aleksandru Aļehinu (+1, =2).Classical games: Karl Gilg beat Alexander Alekhine

Pārstāvējis Čehoslovākijas komandu lielākajos komandu šaha turnīros:
 Pasaules šaha olimpiādēs piedalījies 3 reizes (1927-1928, 1931). Komandu vērtējumā izcīnījis bronzas (1931) medaļu;OlimpBase :: Men's Chess Olympiads :: Karl Gilg
 neoficiālajā Pasaules šaha olimpiādē piedalījies 1936. gadā.OlimpBase :: unofficial Chess Olympiads :: Karl Gilg

Pēc tam, kad 1939. gadā Trešais reihs okupēja un sadalīja Čehoslovākiju, Gilgs spēlēja Vācijas šaha čempionātos. 1939. gadā viņš ieņēma trešo vietu,31. Deutsche Schacheinzelmeisterschaft 1939 in Bad Oeynhausen bet gadu vēlāk dalīja trešo vietu ar Kurtu Rihteru.32. Deutsche Schacheinzelmeisterschaft 1940 in Bad Oeynhausen

Otrā pasaules kara laikā dienējis Vērmahtā. Pēc kara pārcēlies uz dzīvi Bavārijā un apmeties Rozenheimā. Turpinājis piedalīties šaha turnīros. Daudzkārtējais Rozenheimas pilsētas šaha čempions. Divas reizes uzvarējis Bavārijas federālās zemes šaha čempionātos. Tāpat divas reizes uzvarējis prestižajā Vācijas šaha kausā Dähne-Pokal (1954, 1963). Piedalījies arī Vācijas šaha čempionātos, kuros divas reizes dalījis 4. vietu (1951, 1953).40. Deutsche Schacheinzelmeisterschaft 1951Deutsche Schacheinzelmeisterschaft 1953 Par rezultātiem turnīros FIDE 1953. gadā Gilgam piešķīrusi starptautiskā meistara (IM) nosaukumu.

Vācijas Federatīvās Republikas komandas sastāvā piedalījies Eiropas komandu šaha čempionātā 1957. gadā.OlimpBase :: European Men's Team Chess Championship :: Karl Gilg Līdz 1980. gadam Vācijas šaha bundeslīgā spēlējis Rozenheimas pilsētas komandas sastāvā. Periodikā publicējis savus šaha galotņu pētījumus.

 Atsauces 

 Ārējās saites 

Kategorija:1901. gadā dzimušie
Kategorija:1981. gadā mirušie
Kategorija:Čehoslovākijas šahisti
Kategorija:Vācijas šahisti